
Köszöntünk benneteket, kisdobosok és útjtörők! 


Bizonyára sok kedves élménnyel, felejthetetlen emlékkel zárjátok az elmúlt úttö- 
rőévet, az úttörőnyarat. 

Tudjuk, szívesen vesztek részt minden olyan feladat megvalósításában, amely- 
nek tervezésébe és előkészítésébe is bekapcsolódhattok. Ugy gondoltuk, hogy az 
új úttörőévben veletek együtt, közösen tervezzük meg a programokat, a Ti köz- 
reműködésetekkel indítjuk útjára az új kezdeményezéseket. 

Az idén önállóan választhatjátok meg az új úttörőév jelmondatát. Olyan jelmon- 
datot válasszatok, amely az úttörőcsapat minden kisdobosát és úttörőjét, az őrsö- 
ket és rajokat összefogásra, a közösen tervezett programok közös erővel történő 
megvalósítására hívja. 

Kisdobosok és úttörők! 

Járjatok az életben nyitott szemmel! Vegyétek észre a jót s a rosszat is! Találjá- 
tok meg hol és miben van rátok szükség! Vegyetek részt lakóhelyetek, környeze- 
tadinési sét: áájááeáágezttgátsn értékeinek megóvásában! Segítsétek az arra rászoruló idős em- 

ereket! 

Az őrsi és rajösszejöveteleken, úttörőtanácsülésen beszéljétek meg, hogy milyen 
feladat megoldásában vesztek részt szívesen. A mezájn erőpróbát igénylő felada- 
tok mellett gondoljatok a játékos, vidám összejövetelek szervezésére is. : 

Nem várunk tőletek teljesíthetetlen, nagy dolgokat! 

Csak azt, hogy legyetek olyanok, akik ismerik kötelességeiket és élni tudnak jo- 
gaikkal. Olyanok, akik mrelllcág őszinték, szókimondóak és igazságosak. Olyanok, 
akik szívesen kötnek barátságot és meg is tudják tartani barátaikat; akik kíván- 
csiak minden újra, szépre és korszerűre, s ezért egyre többet akarnak megszerezni 
a tudás kincseiből. 

Teljesítsétek legfontosabb kötelességeiteket! Tanuljatok szorgalmasan, segítse- 
tek egymásnak a tanulásban! Legyetek fegyelmezettek, hiszen ez a tanulás, 
a munka, a közösségi élet alapja! Ápoljátok, gazdagítsátok iskolátok, úttörőcsapa- 
totok hagyományait! 

Gazdálkodjatok okosan a megnövekedett hétvégi szabad idővel! Szüleitekkel, 
barátaitokkal közösen tervezzétek meg a szabad szombatok és vasárnapok prog- 
ramjait! Gondoljatok a pihenésre. szórakozásra, igyönyörködjetek a művészetek- 
cián tájállábáaleee túrázzatok, tegyetek nagy felfedezéseket, énekeljetek, játsszatok 
sokat! 

Terveitek megvalósításához keressetek társakat! A felnőttek: a pedagógusok, 
szüleitek, a KISZ-tag fiatalok és a szocialista brigádtagok szívesen segítenek! 

Szeretnénk, ha játékos kedvű, minden kalandra és felfedezésre kész, vidám gye- 
rekek lennétek! Vállalásaitokat vegyétek komolyan és teljesítsétek becsülettel! 

, éti kedves úttörőélmény tegye számotokra emlékezetessé az 1982—83-as úttörő- 
évet! 


Előre! 
őre! 


Magyar Úttörők Szövetsége 
Országos Tanácsa 

Egy nap szörnyű dolog történt Nyerges bá- 
csiéknál. Elveszett az E betű. 

Egy hétfői nap történt. Úgy kezdődött, 
hogy reggel Nyerges bácsi el akart menni a 
tanácsházára, hogy befizesse az adóját. Kerek 
ezer forintot. Nyerges bácsi nem találta a pi- 
páját. Pedig ahhoz, hogy az ember útnak in- 
duljon, előbb okvetlenül pipára kell gyújtani. 
De a pipa nem került elő. 


Ekkor kezdődött a baj. Nyerges bácsi ká- 
romkodni akart. Azt óhajtotta mondani, 
hogy: fene egye meg. Ezt egyébként is szíve- 
sen mondogatta, reggel is, délben is, este is 
egyszer-egyszer, s közben minden órában tíz- 
szer vagy százszor. De most elveszett az E 
betű s nem tudta kimondani. A bajszát tép- 
deste, rémülten nézett feleségére, s csak any- 
nyit dadogott, hogy: fö-fö-fö gyögyögyö ! 


— Mi bajod? — kérdezte Juliska néni. 

Nyerges bácsi azt akarta felelni, hogy ször- 
nyű baj van, mert elveszett az E betű. De 
minthogy elveszett, tehát ezt sem tudta ki- 
mondani. Csak nagyokat nyögött, aztán dü- 
hében kiment a szobából, s bevágta az ajtót. 

De Juliska néni is csakhamar észrevette, 
hogy valami szerencsétlenség érte. Kisfiát, 
Lacitel akarta küldeni a Népboltba kenyérért. 

— Laci! — kiáltotta. 

— §-s-s-s-s — felelte Laci, minthogy nem 
tudta kimondani, hogy: tessék! 

Juliska néni azt válaszolta, hogy : kö-kö-kö, 
de tovább ő sem jutott. 

Így hát egész nap kenyér nélkül maradtak. 
Levest E betű nélkül nem lehet főzni, krumpli 
nem volt a kamrában, húsra nem futotta a 
pénzükből. Csak a nyálukat nyelték, mint 
valamikor a régi időkben, amikor még kirá- 
lyok és kormányzók uralkodtak. 

Egyébként nagy felfordulás volt a házban. 
Rózsi, a nagylány kiment az istállóba, hogy 
megfeji a tehenet. De tehén E betű nélkül nem 
adott tejet, a kecske nem tudott mekegni, a 
juh nem tudott bégetni. Keservesen tátogatták 
a szájukat. Mö-mö-mö — dadogta a kecske. 
Bö-bö-bö — dadogta a birka. A tehén ugyan 
egészen rendesen bőgött, mert az nem olyan 
együgyű állat, ahogy sokan gondolják, de 
mihez kezd az ember egy bőgő tehénnel, 
amely nem ad tejet? 

Eső sem esett aznap Nyerges bácsi udvará- 
ra, a kútból is kiapadt a víz. Este sem lett 
Nyergeséknél aznap: köröskörül a faluban 
már mindenütt besötétedett, lámpát gyújtot- 
tak s Juliska néni még mindig törölgette arcá- 
ról az izzadságot, olyan forrón sütött a nap. 

A legvastagabb baj azonban abból szár- 
mazott, hogy beállított Sándor, Rózsi vőle- 
génye. Ilyenkor ők ketten a kerítéshez állnak, 
s a szép holdfényben beszélgetnek. Sándor azt 


mondja Rózsinak: szeretlek. Rózsi azt mond. 
ja Sándornak: szeretlek. De most mind a ket. 
ten csak sziszegtek egymásra: sz-sz-sz, mint 
két dühös gúnár, s amikor megunták, akkor 
ijedten szétszaladtak. 

Az E betűvel együtt a szerelem is kiveszett 
Nyerges bácsi házából. 

Mi történt közben a tanácsházán? Nyerges 
bácsi bekopogott az adóhivatalba. 

A hivatalnok, akinél az ezer forintot be kel- 
lett volna fizetnie, nemrég került a faluba, 
nem ismerte Nyerges bácsit. 

— Hogy hívják? — kérdezte. 

De minthogy elveszett az E betű, Nyerges 
bácsi nem tudta kimondani a nevét. Károm- 
kodni sem tudott, tehát egy nagyot nyögött. 

— Mit akar? — kérdezte a hivatalnok. 

— Adó! — mondta Nyerges bácsi. 

Aki adót akar fizetni, azt mindig szívesen 
látják. A hivatalnok jókedvűen megpödörte 
a bajuszát. 

— Zzzz — zizegte Nyerges bácsi, mivel nem 
tudta kimondani, azt hogy: ezer. 

Nem boldogultak egymással. Nyerges bácsi 
kiment a falu szélére s ott szomorúan leült 
egy fa árnyékába. Estig ott üldögélt s búsult, 
mert nem tudott adót fizetni. Este felkereke- 
dett, leverte a port ruhájáról s hazaindult. 
Nagyon bánatos volt. 

Amikor befordult az udvarába, megpillan- 
totta a kis fekete cicájukat, szájában az elve- 
szett E betűvel. A cica azért lopta el, mert meg 
akart tanulni káromkodni, úgy mint Nyerges 
bácsi. De amint keresztben átszaladt az udva- 
ron, épp a gazdája lába előtt, megpillantotta 
az egeret. Nyomban kiejtette szájából az E be- 
tűt, s megfogta. Benne a duplája van annak, 
amit most a szájamban tartok, gondolta. Ez 
volt mindnyájuk szerencséje. 

Ha nincs egér, másnap nem lett volna kedd 
Nyerges bácsiéknál. 

madarak SEGA ESO 

mert vannak, vannak, vannak: 
ág közt, lomb közt csapongnak, 
örülnek ennek-annak. 


Mindezt azért tudom, 

mert van két ablakom, 
s két ablakomból mindezt megfigyelték 
a nálunk lakó, Duna-parti medvék. 


A Duna-parti medve, 
akarva-nem-akarva, 
kinéz a Duna-partra. 
Ablakba telepedve 

a Duna-partot látja, 
jobban, mint jóbarátja. ) 


Könyöklünk egymás mellett, 
kint a lomb mindent ellep, 
és hallgatjuk a madarak 
hangját, mely este elapad, 
habár a Duna árad — 
s lefekszünk mi is, 
mert ha Duna-parti is, 
a medve is el-elfárad. 


Bakó Ágnes 


Hét mérföld 
meg egy fél csizma 


Károlyka kora reggel lecövekelt előttem. Apró muta- 
tóujját vádlón rám szögezte. 


— Nem azt ígérted, hogy itt majd mindig jó nagyokat 
fogunk játszani, meg minden?! 

Ez a kérdés egy kicsit megzavart. Ezt ígértem, bizony! 
És egészen addig a pillanatig szentül meg is voltam győ- 
ződve arról, hogy mind az öt gyerek remekül érzi magát 
nálam, és kitűnően szórakozik. Most meg itt van, ni! 
Mit felelhetek én erre?! 


— Csak nem azt akarod mondani, hogy unatkozol? — 
kérdeztem jobb híján. 


Hevesen megrázta a fejét, de a szeme elkerekedett és 
öklével a levegőt ütögette. Ezt olyankor szokta csinálni, 
amikor nem ért valamit teljesen. Tüstént láttam, hogy 
ráhibáztam az igazságra. Bizony unatkozott. Teljes élet- 
nagyságban. Ám a maga módján, dohogva a következő- 
ket közölte velem: 


— Az unatkozás, nekem semmi. Tudod? Csak az 


rossz, hogy te mindig azt a sok vacakos sárgarépát puco- 
lod, Jolika meg egyes-egyedül Peszekivel törődik ! 

— Próbálj meg játszani Kicsi-Dáviddal! — ajánlot- 
tam. Persze nem sejthettem, hogy olajat öntök a tűzre. 
Mert ez volt az, amire pipacspirosan és keserűen kifa- 
kadt. 

— Vele?! Csakhogy nem lehet ám! Jolika megmaka- 
csolta magát! Nem engedi, hogy Peszeki fejére homo- 
kozzak! Pedig akkor mindig jó nagyokat visít. . . ! 

Ez persze igaz lehetett. És az is, hogy azon a nevezetes 
reggelen Károlykának nem akadt játszótársa. 

— Ez így nem lesz jó — mondta jelentősen. — Akkor 
én inkább világgá megyek. 

— Ezért kár volna nekivágni a világnak — nevet- 
tem. — Ha vársz egy kicsit, nagy látnivaló akad majd itt 
is. Ide jön Józsi bácsi a Lenke-lóval, hogy felszántsa a 
gyümölcsöst. Azt érdemes megnézni. Olyat még úgyse 
láttál. 

— Biztos, hogy idejön? 

— Biztos. 

— De őt is csak nézni szabad! ... és addig, amíg 
idejön én mit csináljak? 

— Addig játsszál a kislányokkal! 

— A kislányokkal pláne nem lehet játszani — közölte 
erre mogorván. 

— Miért? 


— Mert ők mindig szanaszét vannak. És alusznak fő- 
képpen. 

— Hát keltsd fel őket — mondtam. — Már úgyis a 
hasukra süt a nap. 

Végre fölcsillant a szeme. Szinte ragyogott. 

— Jó! — kiáltotta lelkesen. — Megyek! Rohanok! 
Fölkeltem mindet! 

Nevetve ugrabugrált fel a lépcsőn. 

— Kislányok! Felkelni! — kiabálta, míg két ököllel 
verte az ajtót. — Felkelni, mondom! Már süt a nap! 
A hasatokra! 

— Pszt! — szólt ki suttogva Eszter. — Ne kiabálj! 
Mit akarsz? 

— WNyissad ki az ajtót! 

— Sajnos, nem érek rá... 

Eszter valóban nem ért rá. Éppen színes pántlikákat 
font a hajába. Pontosan hatot, de ezt Károlyka az ajtó 
túlsó felén persze nem láthatta. És ott, azon menten 
elöntötte a pulykaméreg. Vadul és két kézzel dörömbölt, 
míg torkaszakadtából kiabálta : 


— Ha nem nyitod ki az ajtót, akkor nem mondom 
meg, hogy idejön a Lenke-ló! Azt se, hogy szántás lesz 
a gyümölcsösben. . . 

Ez volt az, amire kivágódott végre a kisszoba ajtaja. 
Zsuzsi állt a küszöbön hunyorogva és kócosan. 

— Mit csinál a Lenke-ló?! Idejön? 

— Ide ám! — bizonygatta Károlyka. — És olyat fog 
szántani, mint egy ház! És annak, aki még nem látott 
ilyet, meg is szabad nézni. Gyertek! 


. — Most már Rita is kiugrott az ágyból. Károlyka dia- 
. dalmasan nézett körül. Semmi kis orrát a levegőbe fúrta, 
és olyan peckesen állt, mint a cövek. Ezt azért csinálta, 


mert közben eszébe jutott, hogy ő hozta ezt a nem min- 
dennapi hírt, és ő volt az, aki az egész lusta társaságot 
.  kiugrasztotta az ágyból. 


— Rohanáááás!... — kiáltotta Rita. — Ma igazi, 
izgalmas napunk lesz! Igazi ló, igazi barázda meg min- 
den! — Elkapta Zsuzsi kezét, és azon pizsamásan, ék- 
telen visongások és nevetések közben lefelé trappoltak 
a bokrok között. 


Már Károlyka is emelte a lábát, hogy utánuk szalad- 
jon, aztán visszafordult mégis. Úgy gondolta, nem ma- 
. radhatki a látnivalóból Eszter sem. 


— Igyekezzél gyorsabban! — sürgette, és beljebb lé- 
pett egy lépést. — Téged nem érdekel a Lenke-ló? Meg 
a barázda?... — Ám a kérdés után elnyílt a szája. 
És úgy is maradt. És csak állt. És kerek szemmel Esztert 
nézte. Már tudta, hogy Eszter annál sokkalta izgalma- 
sabb dologra készül, mint hogy egy Lenke nevű lovat 
bámuljon. 


—. Hová tűntek a többiek? — kérdezte közben szóra- 
kozottan és csak úgy mellesleg, Eszter. 


— Elszaladtak . . . — felelte engedelmesen és az igaz- 
sághoz híven Károlyka. 


— Aha... — Eszter ezt a levegőnek mondta, míg las- 
san körbefordult a tengelye körül. Amikor ismét szem- 
bekerült a tükörrel, nyelve hegyét kidugta a szája jobb 
sarkán, bal füle fölött pedig csomóra kötött egy vékony 
piros pántlikát. Pontosan a hatodikat. 


— Te most mit csinálsz a hajaddal?!. . . — kérdezte 
nevetésre készen Károlyka. 


Eszter tetszelegve és elégedetten billentette oldalra a 
fejét. 


— Ugye gyönyörű? — nézett a tükörből Károlyká- 


ra. — Ha nem tudnád ez egy igazi indiánfrizura! Ugye 
sose láttál még ilyet? 

Károlyka valóban nem látott. Olyanra kerekedett a 
szeme, mint egy gesztenye. Nagy szakértelemmel meg- 
szemlélte a műalkotást. Közben pislogott meg kunco- 
gott, és mert nem talált szavakat az elismerésre, három- 
szor körbejárta Esztert. A harmadik kör végén elbűvöl- 
ten megállt előtte és hosszan sóhajtott. Mert Eszter va- 
laha szőke haja, hat zsíros, szürkésbarna tincsbe fonva 
pontosan hatfelé meredezett, mivel (ezt tudni kell!) a ha- 
jukat zsírozni szokták az indiánok. A tincsek végén hat- 
féle színű szalag lobogott, és egészen a háta közepéig ért. 
Ha megrázta a fejét, mind a hat vidáman föllibbent a le- 
vegőbe. De sokszínű szalagok lógtak-libegtek a dereka 
körül is. A lábán két térdigérő gumicsizma, fején piros, 
kék-szalagos szalmakalap. 


— Nekem is csináljál ilyeneket!. . . — kérte hosszú, 
rebegő sóhajjal Károlyka ; mire Eszter is sóhajtott egyet, 
és tűnődve azt mondta, hogy sajnos az igazi indiánfri- 
zurához Károlyka haja rövid, és ha egyáltalán beveszi 
a játékba, akkor is legfeljebb csak gyerekindián lehet. 


Károlyka persze esengve nézett rá; és úgy látszik ez 
bevált. 


— Tulajdonképpen — jegyezte meg Eszter —, ehhez 
a játékhoz nagyon is kell egy gyerekindián. Abba pedig, 
hogy mit játszunk, senki se szólhat bele! 


Ezt nem is tudom miért mondta Eszter, de ezután a 
megjegyzés után maga elé penderítette Károlykát, fölka- 
pott egy üveg napolajat, és bőkezűen csöpögtette a fe- 
Jéjé 

— Már van olyan szép, mint a tiéd? — tudakolta a 
gyerekindián. 

— Mi az hogy! — szólt a főindián elégedetten. — 
Senki sem mondaná meg, hogy ez a te hajad ! — Lelkesen 
ugrabugrált a szekrény meg a tükör között. Csudára 
belejött az öltöztetésbe. — Várj! — súgta izgatottan 
— még rengeteg mindenféle kell! — És mert a házban 
föllelhető szalagok mind őrajta ékeskedtek, tempósan 
összesodort egy tarka sálat, körülkötözte vele a gyerek- 
indián homlokát, a fejébe zöld kalapot nyomott, lerán- 
gatta róla a napozót, ötször körbetekerte derekán a fehér 
bőrövemet, majd egy rúzzsal meg egy szemceruzával 
csuda szép kék-piros csíkokat meg köröket rajzolt a mell- 


kasára. Eszter igazán mindenféléhez értett. Ezután hu- 
nyorogva szemlélgette a művét. 


— Ez így pontosan jó! — bólintott elégedetten. 
- Még csak egy csizma kellene . . . 

— Neked kettő van — mondta jelentősen Károlyka. 

Eszternek valóban két csizmája volt. És mind a kettő 
a térdéig ért; ami meglehetősen fényűző volt olyan ká- 
nikulában. Könnyedén meg is vált tőle. 

— No, jó — szólt nagylelkűen. — Felezzük el. 

Azzal elfelezték. 

— Ebben úgy lépkedjél ám, hogy hétmérföldes csiz- 
ma! — mondta Eszter. Károlyka nem szólt semmit. 
Megdicsőülten állt a szoba közepén. 


Szóval ott álltak mind a ketten; napolajtól cuppogó 
hajjal, derékig sálba és szalagokba öltözve, szalmakala- 
posan, félcsizmásan, elégedetten a világgal. 


— Ezzel a csizmával akár világgá is mehetnénk! — je- 
gyezte meg Károlyka. 


— Bizony. Mert ha egyet lépünk, az pontosan hét mér- 
föld. No, indulás! 


— Hová? 
.— Hát világgá! Azt szeretnénk. Nem? 
Azzal kézenfogva leugráltak a lépcsőn. 


— És mit csinálnak az igazi indiánok? — faggatta 
Károlyka Esztert. 


— Azok? — Úgy látszik Eszter csudára jártas lehetett 
ezekben a dolgokban, mert tüstént rávágta: — Hát 
lábujjhegyen lopakodnak, aztán meglapulnak a bokrok 
között. 

— Mert félnek? 
— Csudát! Tőlük fél inkább mindenki. 
— Mert ijesztgetnek? 


Görög Júlia rajzai 


— Mert zsákmányolnak főképpen. 
— Mi is zsákmányolunk? 


— Meghiszem azt! Azért csináljuk az egészet. Vagy 
nem? Előbb lelapulunk, aztán nekilátunk a zsákmányo- 
lásnak. Jó? 

— Jó. Mit zsákmányolunk? 

— Amire kedvünk szottyan. 


Ez nagyon biztatóan hangzott. Károlyka szeme előtt 
elúszott az a fehér-habos-rózsaszínes valami, ami eper- 
krém néven hűsölt a pincében; de Eszter sajnos másfelé 
rángatta. A kert közepén aztán megállt. 


— No — szólt olyan hangon, mint aki egészen másra 
figyel — kezdheted. Nekem még egy kis dolgom van. 
De te addig csak nyugodtan keressél magadnak valami 
jó kis zsákmányt, aztán lapulj meg. De úgy ám, hogy ne 
akadjanak rád egyhamar! 

— Jó — ígérte Károlyka. 


— Akkor szia! — Eszter megrázta mind a hat cuppo- 
gós hajfonatát, nyakába kapta hétmérföldes-félcsizmás 
lábát és nekiiramodott a gyümölcsösnek. Azon nagy- 
kalaposan, indiánszalagosan odaállt bámulni a Lenke- 
lovat. 

Károlyka kicsit csalódottan nézte azt a távoli piros 
csudát, amely a főindián fejét díszítette; majd tétován 
megindult a bokrok között. A jázminbokroknál végül 


fölfedezte a nekivaló zsákmányt. Ott letottyant a popsi- 
. ra. És nevetgélt. Mert amit látott, igazán zsákmányolni 
. való volt. 

— Az eperkrém ehhez semmi se! — gondolta, és még 
arra is gondolt, hogy azt úgyse ok nélkül készítették, és 
ebéd után mindenki kap majd, mindenki. Akkor meg 
minek zsákmányolni?! Ezután körülnézett. 


A kert csöndes volt. Mindenki a kert végében nyüzs- 
gött. Néhány darázs dongott csak, a napsütésben kö- 
. rözve, és kicsi-Dávid mondta a magáét a járókában. 

Károlyka megrángatta jobb lábán a térdig érő gumi- 
csizmát, nagy üggyel-bajjal talpra állt, s óvatosan oda- 
lopakodott a járókához. 

— Szia, Peszeki! — dugta be az arcát két léc között. — 
Ne féljél! Csak zsákmányolni jöttem. 


— Glö. . . gliá. . . gi!. . . — mondta Peszeki Dávid és 
kettészaladt a szája. 

— Ha lehetne, szívesen megcsinálnálak téged is gyerek- 
indiánnak, de elfogyott a napolaj! — Károlyka ezt iga- 
zán sajnálkozva mondta. 


Kicsi-Dávid a hasára fordult, Károlyka pedig meg- 
markolta a járóka peremére akasztott cumisüveget. 


— Ezt én most elzsákmányolom. Tudod? Azért, mert 
Eszter megparancsolta. 


— Ágiági. . . glö. . . hö! — felelte Peszeki Dávid. 


— Jó — bólintott megértően Károlyka. — Csak köl- 
csönbe! Amíg megiszom, ami benne van. Tudod? Aztán 
visszahozom. Te addig csak aludjál! 

— Plö! — közölte kurtán a cumisüveg gazdája. 

— Kösz! — mondta ugyanolyan kurtán a kis indián, 
majd diadalmasan elvonult a zsákmánnyal. És olyan 
rejtekhelyet talált, amilyenről még Eszter sem tudott. 


Először a cumisüveget kezdtük keresni. A keresést 
maga Peszeki Dávid kezdte, és mert járókaszerte nem 
találta sehol sem, éktelen visongással maga köré csődí- 
tette a családot. Jolika a fejéhez kapkodott, én Kicsi- 
Dávidot kaptam ölbe, Rita és Zsuzsi a homokozóban 
keresgélt, csak Eszter állt közöttünk elnéző mosollyal. 
Hanyagul egy nyárfának dőlt. 

— Mit izgultok? — kérdezte a legmélyebb nyugalom- 
mal —, lefogadom, Károlyka vitte el. 

— Károlyka? — kérdeztem gyanakodva, de a többiek 
már nevettek. Visszatettem Peszeki Dávidot a járókába. 
Nem nevettem a többiekkel. 


Esztert néztem, és egyre gyanúsabbnak találtam az 
öltözékét. 

— Miféle maskarában vagy te? És mi ez a fél csizma 
a lábadon? 


— Hát, egy hétmérföldes — mondta erre a világ leg- 
természetesebb hangján. — A másik az ő lábán van. 


— Az ő lábán! De hol? 


— A jobb lábán. Mert a bal az enyémen van. Elfelez- 
tük. Ő a jobb lábával ment világgá. 


Elhűltem. És elhűltek a többiek is. 
— Micsoda? — kérdeztem rémülten, és még az sem 


vigasztalt, hogy most már Eszter is nyugtalannak lát- 
szott. 

Szanaszét futottunk, mint a szegényember malacai, 
de egyre reménytelenebbnek tűnt, hogy valaha is meg- 
találjuk Károlykát. Éppen akkor kongatták a delet. 
A könnyű szél vidáman sodorta felénk a harangszót, 
csak mi néztünk letörten egymásra. A kapu zárva. A ke- 
rítésen sehol egy lyuk, a bokrok alatt legfeljebb álmos 
szúnyogok lapulnak. 


— Biztos hogy rajta volt a gumicsizma? — faggattam 
Esztert. 

— Biztos. — motyogta olyan hangon, mint akit vala- 
miért furdal a lelkiismeret. 


— Akkor — mondtam elszántan —, még egyszer vé- 
gigjárjuk a kertet! Ha lát valaki valahol is egy fél csiz- 
Mát zs 

— Akkor abban lesz Károlyka — fejezte be helyettem 
Zsuzsi. 

A fél csizmát végül is Piki fedezte fel. Vadul ugatott 
egy bokor futóbabot, amely ahelyett, hogy fölfelé igye- 
kezett volna, gyanúsan szétterült a földön. És mert Piki 
nem tágított amellől a bokor futóbab mellől, odaigye- 
keztünk mi is. Most már egyedüli reményem Pikiben 
volt. 


—. Keresd! — kiáltottam neki. Szerencsére nem kel- 
lett biztatni. Kapart és morgott és rángatott valamit. 


Bevallom, először elhatároztam, hogy alaposan elnad- 
rágolom Károlykát, de ahogy fogyott az idő, úgy másít- 
gattam én is a szándékomat. Amikor Piki, szájában egy 
fél hétmérföldes gumicsizmával diadalmasan elrohant 
mellettünk, azon a ponton voltam éppen, hogy hát: Isten- 
kém! Valamit csak játszani kell, ugyebár?! És még az is 
eszembe jutott, hogy valaha én is voltam gyerek. 

Fölhajtottam a futóbab indáit. 

Károlyka szétvetett tagokkal, cumisüveggel a szájá- 
ban édesdeden aludt. 


— Na! — motyogta, amikor kivettem szájából a cu- 
mit. — Na! — és a másik oldalára fordult. 


Nekem mesélnek a legszebben 


A júniusi KISDOBOS-ban megírtuk, hogy a Magyar Rádió Ifjúsági Osztályával együtt 
pályázatot indítunk, melyben megkérjük olvasóinkat és hallgatóinkat, hogy írják le, 
vagy mondják magnóra kedvenc meséiket és küldjék el a felvételt a következő címre: 
MAGYAR RÁDIÓ IFJÚSÁGI OSZTÁLYA Budapest, 1800 Bródy S. u. 5—7. I 
A pályázatnak nincs határideje. Beérkezett munka már eddig is szép számmal akadt! 


Tessék mutatóba és kedvcsinálónak! 


Az anyukám babája 


Egyszer volt, hol nem volt, volt egyszer egy kis- 
lány. Ez a kislány lett később az én anyukám. 
Elsős korában a tanító nénije azt a feladatot adta 
minden gyereknek, hogy öltöztessék fel a ked- 
ves babájukat jelmezbe. A nagymamám két estén 
át varrt és Így gyönyörű lett a baba ruhája. Anyu- 
kám — aki különben kis pletykás gyerek volt — 
hallgatott és megtartotta magában a jelmeztit- 
kot. Elérkezett a bababál és a szépségverseny 
napja. Minden gyerek boldogan készült. Anyu- 
kám nagy dobozban vitte magával a felöltözte- 
tett babáját. Sok szép jelmez akadt: tulipán, 
boszorkány — utoljára az ő babája következett. 
Kinyitotta a dobozt, és kivette a babát. Az olyan 
szép volt, hogy mindenki megcsodálta. A sok 
flittertől meg gyöngytől csak úgy csillogott! 
Csárdáskirálynő volt a jelmeze. Ő lett a legelső. 
Anyukám egy tortát kapott ajándékba. 

Nekem ez a legszebb mesém, mert igaz! 


Olajos Mirandolina 
3907 Tállya, Kazinczy u. 22. 

A tolvaj 


Eltűnt egyszer egy parasztnak a pénze. Nem tud- 
ták megtalálni a tolvajt. Összegyűltek a parasz-. 
tok és tanácskozni kezdtek, hogyan lehetne azt. 
megtudni, kinél van a pénz? Megszólalt az egyik 

paraszt, akit igen okosnak tartott mindenki: 
— Azt hallottam, hogy annak, aki lopott, előbb- 
utóbb meggyullad a fején a sapka! Figyeljétek 

csak, kinek gyúl meg a sapkája? : 
Az egyik odakapott a fejfedőjéhez. Erről aztán 
megtudta mindenki, hogy ő volt a tolvaj! 

Ez az én kedvenc mesém. 


Szmolka Renáta 
Bruty c. d. 199. okr. Nove Zamky 94355 Cseh- 
szlovákia 


Szitás Barbara rajza 
Budapest, Horváth Mihály téri Ált. Isk. 

A dűlőúton most a szellő 
tegnapi lábnyomot seper, 

az árokparton hűvös harmat 
gyöngyétől nő a vadszeder. 


Csönd van még. A bogár is alszik 
bölcsője tűzpiros kehely, 

de már egy álmos őz a nedves 
patak-fövényen térdepel. 


Kánikula 


Lángol a nyár, mint a pulyka taréj, 
a porcfű csupa rozsda, 

a kánikulában vatta-fehér 

habot izzad a bodza. 


Alatta csücsülök, félig alélt 
fejem térdemig kókad, 
haj, lányok, ki szalad kútra vízért, 
s ki itat, mint volt aratókat? 


Gyönyörű magas semmi az ég 
rajta egy bárányka nyargal, 

a Napba akasztja szarvahegyét, 
és viszi, diadallal. 


Nem nyatalnék nyár végén. Akkor már mehet- 
nékem van. Készülődöm. Ceruzát hegyezek, 
könyveket kötözök, leltározom az iskolaszere- 
ket. Mióta Terka húgom iskolás, ketten. készülő- 
dünk. Megvitatjuk, melyik radír jó, értékesebb-e 
a kínai ceruza mint a cseh, illetve a macskás vagy 
a könyves hegyező dolgozik-e jobban. 

Az idén minden másképp alakult. Pontosabban 
sehogy. Terka odaült a szekrénye elé, aztán felső- 
testével el-eltűnve a polcok között, mindent a 
földre takott. A rendetlen halomból két fotmás 
kupacot épített, vagyis hármat, de a harmadikat 
mindjátt össze is kötötte egy spárgával és kitette 
az előszobába: 

— Ez megy a MÉH-be. A többit majd hol- 
nap... — hallatszott a síró előszobaajtóból és 
Terka mát ott sem volt. 

— Alighanem most kimaradok valamiből — 
gondoltam. — Tetka és a barátai kihagynak. . 

Az új atlaszom volt felül, abba temetkeztem. 

Micsoda, illat! Remek darab. Nagyon fogom 
szeretni. Miért ne mehetnék le? A rakodást hol- 
nap folytatom, mint Terka. Nem kérnek azok ott 
kenyeret, ahogy a nagymamám mondaná. Vajon 
Terka tudja-e, mit rejt ez az egyszerű, odavetett 

Berándulunk 
I. 


kis mondat? A nagymama mindig olyankor 
mondta, ha ezt gondolta: 

— Hagyd csak ott, ahol van, nincs útjában 
senkinek. És egyáltalán nincs semmi baj. 

Mert a baj hajdanán sok családban akkor kez- 
dődött, ha valaki kenyetet kért, mivel soha nem 
volt elég. 

Mostanában nemigen. hallani ezt a hetyke kis 
mondatot. Hiába: ha a bajok forrása már nem 
a kenyér, a szólásból is kikopik a vidám ellen- 
szegülés . . . 

Így beszélném ezt meg Terkával, ha itt lenne... 

Mi lenne, ha lemennék és körülnéznék? Ezt 
csak nem tiltja meg az illendőség ? 

A ház csendes volt. A lépcsőházi ajtó majd ki- 
szakadt az ásítozástól. Őrült berregéssel piciny 
helikoptert repült be rajta. A kirajzszögezett hir- 
detményen. állapodott meg: , Szeptember 4-én 
lomtalanítás!? A termetes dongólégy a 4-esen 
ült és szorgosan tisztálkodott. Egyszer csak, ami- 
lyen hirtelen letottyant, ugyanúgy kapcsolta be 
a propellerét és túlméretezett testét a levegőbe 
emelte. Távozott. 

Ezt nem kell kihajtani. Ismeri a járást. 

A hirdetményre pillantottam. A 4-est, amely- 


F 
ről a légy leszállt, valaki áthúzta, az áthúzott szám 
fölé pedig egy 1-est biggyesztett. 

Hát ez meg mi? Átütemezték a lomok elszál- 
lítását ? 

Megkérdeztem a házfelügyelőt. Nem tudott 
a dologról. Tüstént velem jött. Nézegette a hir- 
detményt, hümmögött, aztán ezt mondta: 

— Igen. Ez ki van javítva. 

Átmentünk a szomszédba. A 4-est ott is 1-esre 
javították. Máshová már be se kukkantottunk. 

— Még jó, hogy tudom. Még szép, hogy mél- 
tóztattak eldönteni, mikor. . . kezdte a morgoló- 
dást a házfelügyelő. 

Valamiért mindig rákezdi. 

Megjött Tetrka. 

— Sakkozzunk egyet. Az megvár — bökött 
a kipakolt holmira. 

— Sakkozhatunk — s míg a táblát előhalász- 
tam, elmondtam a felfedezésemet — a lomtalaníi- 
tást elsejére tették. 

— És? 

— És a házfelügyelő azt hiszi, a lomtalanító 
vállalat javította ki a dátumot, de én másra tip- 
pelek. 

— Mire? 

— Szerintem valami guberáló volt. 

— Hát, ez jó. Mathajó! — csapkodta a térdét 
nevettében a húgom. — Hogy tudsz ilyen jópofa 
dolgokat kitalálni? Jön a torzonborz pasas, húz- 
za a rongyoszsákját és belopakodik a lépcső- 
házakba. Átírja a számokat szép sorjában, aztán 
bebújik egy kukába aludni, hogy neki is legyen 
födél a feje fölött. 


Görög Júlia rajzai 


— Nem így gondoltam. Láttál te már guberá- 
lót egyáltalán? Dehogy! Mert akkor tudnád, 
hogy a guberáló manapság kocsival jár. Autóból 
szemléli a kiállított készletet, aztán kiszáll és el- 
teszi, ami kell neki. Semmi sietség, semmi lopa- 
kodás. Nem akar zsákbamacskát fuvarozni. Kár 
lenne a benzinétt. 


— Erre befizetek. Látni akatom. De... Mit 
szólt a házmester? 

— Azt mondta, még jó, hogy tudja. 

— Az tényleg jó. Mert ha ő tud valamit, akkor 
azt a valamit órák alatt mindenki megtudja. Ez 
pedig azt jelenti, hogy mi még szeptember első 
harmadában berándulhatunk. 

— Mit csinálhatunk ? 

— Be-rán-dul-ha-tunk. 

— Az ember kirándul, a boka megrándul, 
a bablevest meg berántják. Biztos vagy benne, 
hogy mi is berándulunk, mint a bableves ? 

— Igen. Hajszálta úgy, mint a bableves — 
bizonykodott Terka, pedig látszott rajta, hogy 
a bableves eddig eszébe se jutott. 

— Azért jó lenine, ha tudnám, miről beszélsz . . . 

— Nem lenne jó — komolyodott el a húgom. 
— Meglepetés. Méghozzá neked. 

A sakkpartit elvesztettem. Sőt, a következőt 
is, pedig igyekeztem figyelni. 

Meglepetés. Nekem... Hogy fogunk mi be- 
rándulni? És hová? Semmi ötletem nem akadt. 
Mindegy. Fő, hogy én is megyek. 

Ötször kaptam ki elsejéig, de nálam vidámabb 
vesztes nemigen akadt eddig ebben a sakkozó 


világban. 
(folytatjuk) 

Adomák Baranyából 


Egy faluban a hegyen vót egy templom. De hogy az 
öregeknek nehéz vót oda följutni, elhatározták, hogy 
letolják a völgybe. 

Hozzá is fogtak: a nagy munkába a bíró is beállt segíteni. 
Arra az oldalra, amerre a templomot tolni kellett, fődre 
vetette a kabátját, oszt akkor a másik oldalról nekifeküdt 
ő is a templom oldalának. Amíg nyomták a templomot, 

a másik oldalon ment egy koldus, meglátta a kabátot, 

oszt el is vitte. 

Egyszer a bírónak eszébe jutott, hogy meg kéne már nézni : 
arrébb ment-e a templom ? Odamegy, ahová a kabátját 
tette - hát a kabátját nem látja sehol. Visszaszalad. 

- Elég! — azt mondja. - Már a kabátra toltátok! 


Elmondta: Zseni János, Nagyváty 

Lapcsinálók 

Idei áprilisi lapunkban — amikoris 30. szü- 
letésnapunkat ünnepeltük — érdeklődő és 
ügyes olvasóinkat arra kértük, hogy szerkesz- 
szenek saját lapot. Azt is megígértük, hogy 
a legjobban sikerült laptársunkat és kedves 
szerkesztőségét meglátogatjuk, illetve, ha bu- 
dapestiek a szerzők, akkor őket várjuk el a 
KISDOBOS szerkesztőségébe. Három , nagy- 
díjas" szerkesztőségünk van: MINI-KISDO- 
BOS címen köszöntötte , bátyját" (ők írták 
így) a 30 éves KISDOBOS-t a velencei 2641. 
Dobó István úttörőcsapat 3/d osztályának 
Katica őrse. Tassról érkezett a TIGRIS ÖRS 
ÚJSÁGA, melynek főszerkesztője Gáspár 
Rita 3/a osztályos, és segítői Gubacsi Szilvesz- 
ter, Fodor Pál meg Szendi Gabriella. Hozzá- 
juk is elutazunk hamarosan! KIDOBOLT 
VILÁG a budapesti Álmos Vezér téri általá- 
nos iskola negyedik a osztályos kisdobosai- 
nak — már úttörők azóta! — először megje- 
lenő lapja. Látogatásuk a szerkesztőségben 
megtörtént; személyesen hozták be munká- 
jukat. 
Most pedig lapozzunk az újságokban! 


MINI-KISDOBOS, Velence: 

Igen sok mesét közölnek Katica módra! Hogy 
ez mit jelent? Nyilván ötleteket: Vendégség- 
ben Mátyás király udvarában címen még 
Beatrix királynéval is beszélnek, s őrsi kirán- 
duláson eltévedve az egyik kislány megismer- 
kedik egy óriással, aki hamarosan megkéri a 
kezét. Igazán nagyon nehezen szabadulhat el 

Horváth Szabolcs I 
munkája, 
Lébénymiklós 
2. sz. Általános 
Iskola 


a menyasszonyjelölt jövendőbelijétől. Vár- 
gesztesen is járnak. S kivel találkozik az ember- 
fia kirándulás közben? Hol sötétlelkű boszor- 
kánnyal, hol meg hétfejű sárkánnyal! De van 
ebben a kedves, szépen rajzolt lapocskában 
kisdobosok szívét megdobogtató ügyes rejt- 
vény és rajz is arról, mit jelent nekik, velencei 
gyerekeknek a kisdobosok hat pontja? 


A tassi TIGRIS ŐRS ÚJSÁGA könyvekre 
hívja fel a figyelmet, és sok szép tarka rajzot 
közöl. Vannak híreik is. Kiderült, hogy őrsi 
búvóhelyen találkoznak, hogy szüleik kirán- 
dulást rendeztek nekik, s hogy a helybéli lap- 
ban, a Petőfi Népében Gáspár Rita megfej- 
tett egy sorozatnyi rejtvényt és ezért jutalom- 
könyvet kapott. Írnak kis tudósítást patro- 
náló brigádjukról, és arról, hogyan adták elő 
a Lúdas Matyit. Megtudhatjuk, milyen Gu- 
bacsi Szilveszteréknél a születésnapi ebéd, s 
hogy Fodor Pali testvére kézzel fogta a halász- 
lét, vagyis az azt szolgáló pontyot! 


A budapesti KIDOBOLT VILÁGban olvas- 
tuk azt az írást, melyet Varga János , követett 
el": , Elmentünk a Szépstadionba. Itt a síró 
etette a reccset." Nagy focisták lehetnek ezek 
a gyerekek, mert Czenki Tibi cikkének címe: 
a , Hétbajlábas focista"" és kiderül, hogy ,a 
férkőzés után nagy a köröm!" 

Az ötlet bevált, mindenki készíthet őrse és 
raja részére saját lapot. Ha sikerült, küldjétek 
el továbbra is! A győzteseknek üzenjük: ta- 
lálkozunk, a viszontlátásra ! 


Mi virágzik a Tisza partján? 


A kérdésre sokféleképpen válaszolhatsz: 
mert folyóparton virágozhat ibolya csakúgy, 
mint teszem azt, vadrózsa. 

A népdal szerint viszont két virágzás kép- 
zelhető hitelesen : a mandulafáé és a jegenyéé. 
Ezt nemcsak állítják, hanem éneklik is Tisza- 
kesziben. Nemcsak ezt a nótát fújják, hanem 
sok szép, régi magyar népdalt. A nagyok, az 
úttörők muzsikálnak mellé. 

Ismeritek a citerát? Nékik ilyen, széphangú 
zenekaruk van. Ugy kezdődött a történet, 
hogy Sajecz Miklós bácsi a téeszben dolgo- 
zott. Vidám ember volt, szívesen énekelgetett. 
Ha a barátai hívták, vitte magával a muzsikát, 
a citeráját is. Hogy hogysem történt, ma már 
nem igen tudjuk, talán Katica néni (teljes ne- 
vén dr. Kozaróczy Gyuláné, az iskola igazga- 
tója) esetleg valamelyik szülő fejében született 
meg az ötlet: legyen citerazenekaruk, s annak 
természetesen a vezetője Miklós bácsi! Már 
csak a citerákat kellett megvásárolni hozzá, 
s a gyerekeket megtanítani arra, hogyan pen- 
gethet az ember libatollal a húrokon olyan 


édes-bús, meg pattogósan vidám nótákat. 
Gyakorol a zenekar szorgalmasan. Miklós 
bácsi meg hozza, tanítja nékik a szebbnél 
szebb népi muzsikát. 

Ha valami elkezdődik, annak fejlődése útja 
megállíthatatlan! A zenekarral kezdődött el 
valami a Tisza partján. Miklós bácsi nyomán 
Hanet Illésné és Borsos Gyula kosárkötő népi 
iparosoktól tanulják a gyerekek ezt az ősi 
mesterséget. A Tisza partján a mandulák és 
jegenyék dalba fogott virágzásán túl a fűzfa 
vesszőiből remek kosárkák készülnek. 

A község múltját, útját a máig bemutató 
kiállítás ott látható az általános iskola mo- 
dern, szép épületében. Megjegyzem, ugyan- 
ennek az udvarán mutatják azt, ahol a réges- 
régi elemi iskola állt, ahová a nagyszülők jár- 
tak. Milyen érdekes: néhány lépésnyire tan- 
medencét avatnak hamarosan, hogy a víz- 
mentén élő gyerekek a medence védett bizton- 
ságában tanulják ezt az egészséges sportot! 
Meglehet, a tempózás is citeraszóra törté- 
nik? 


Szécsi Anikó munkája, Kazincbarcika 


ho 


gult, mint a. pa ; dősálve. éhnyae szamat tan, jelenét 
pontveszteséggel hagyták el a csatateret, akarom mondani, a ver- 
KÜTTTTTTTTTTTTTTTTTTTTTTTTTTTI nai — senypályát. A csapatversenyben a 34. sz. Általános Iskola I. csapata . 
klete szerezte meg a győzelmet. Az egyéni küzdelemben szintén a 34-es 

Dobra verjük iskola kisdobosa, Harsányi Róbert vitte el a pálmát. Ez már csak 
így van a versenyeken: kinek a győzelem jut, kinek a tanulság. 

Az is valami! Segít felkészülni a visszavágóra. 


Meghívóötletek. (Mellékletünk leírása.) Az év folyamán szám- 
talan esemény adódik otthon és az iskolában, amire meghívót kell. 
írnotok. Ilyenek pl.a fegyveres erők napja—a csapatzászló ünnepe, 
raj-klubnap, farsang, születésnap, kulturális rendezvény, kirándu- 
lás szülőkkel stb. 

Vágjátok körül a kisdoboslány és -fiú rajzot, majd hajtsátok 
félbe. A meghívó szövegét belül, a fehér oldalakra írjátok, esetleg 
a zöld mezőbe a Meghívó cím alá. 

Adunk még többféle rajzos ötletet, hogy könnyebben készít- 
hessétek el a különböző alkalomra való meghívót, természetesen — 
felnagyítva a szükséges méretre. 


Rejtvényfejtők figyelem! Az előző évekhez hasonlóan, most 
kezdődő új rejtvénypályázatunk is kilenc hónapon át tart. A meg- 
fejtéseket nem havonta, hanem mindössze három alkalommal kell — 
beküldenetek. A szeptember, október, november havi megfejté- 
seket november 30-ig; a december, január, február havit február 
28-ig; a március, április, május havit pedig május végéig adjátok 
postára. Címünk: KISDOBOS szerkesztősége, Budapest, Posta- 
fiók 100. 1502. 

77 A pályázaton való részvétel feltételeit gondosan olvassátok el. 

Be ncze József Minden hónap valamennyi rejtvényét fejtsétek meg! Írjátok le 
a megfejtéseket levélbe, ne a lapból vágjátok ki a rajzokat. A borí- 

tékra írjátok rá neveteket, pontos címeteket és azt is, hogy há- 

Dal nyadik osztályba jártok. A rejtvényoldal bal felső sarkán lévő szá- 
mot tegyétek a borítékba. E nélkül a játék érvénytelen. Aki nyerni 

Traktorok. vaskarok akar, annak valamennyi fejtörőt meg kell oldania, nemcsak a ke- 
ú resztrejtvényt! A három havi megfejtést egy borítékban küldjétek 

szekerek szerelme, el a fenti időpontokban. Mi képeslapon közöljük, hogy a három 
Pestről mindig haza hónapból mennyit fejtettetek meg helyesen. Aki nem kap válasz- 
lapot, annak a megfejtése hibás volt. Ezeket a képeslapokat jól 


mezőre terelne. őrizzétek meg, mert ezekből tudjuk megállapítani kilenc havi 
) A munkátok eredményességét. Akinek a kilenc hónapból kilenc, 
A kócsagos st tsgi nyolc vagy legalább hét havi megfejtése hibátlan volt, egész évi 
vinni kosar akat, szorgalmas és eredményes munkájáért könyvjutalomban része- 
A 17ni sítjük. ; 
5 megkoronázni Reméljük, sikerül a rejtvényekkel, fejtörőkkel, azok megfejté- 
az őszülő nyar a § BESÉSE sével, esetleg lerajzolásával, jó szórakozást, és örömet szereznünk. 

Írta Gyárfás Endre - rajzolta Koltai Éva 


Postafiók 100 


Először is hadd köszönjem meg a 
szerkesztőség nevében azt a sok szép 
képeslapot, melyet nyaralásotokból, 
táborozásból, hazai és külföldi szép 
tájakról küldtetek. És most követ- 
kezzék egy összeállítás, mely talán 
ötletet is ad azoknak a pajtásainknak, 
akik most tervezik még a teendőket! 
Szeredi Péter harmadikos (Eger, 
Olasz út 7. 3300): 

, Szeretném elújságolni, milyen öröm 
ért a nyáron: elmehettem Tivadarba tá- 
borozni, iskolám, az egri 3.számú iskola 
kisdobosaival. Sokat kirándultunk, ját- 
szottunk, vetélkedtünk. Megismerked- 
tünk Szatmár-Bereg történelmi múltjá- 
val. Legjobban a tábortűz, a tréfás mű- 
sor és a sok játék tetszett. Kívánom 
minden kisdobos pajtásomnak, hogy 
ilyen jól érezzék magukat a táborokban 
mint én, és sok élménnyel gazdagodja- 
nak! 

Léhmann Ági harmadikos (Siófok, 
2. számú Általános iskola 8600): 

s Amióta olvasni tudunk, mindig szí- 
vesen olvassuk a Kisdobost. Sok ötletet 
találunk benne, melyet pajtásaink ír- 
nak. Mi az őrsi foglalkozásokat nem az 
iskolában tartjuk, hanem családoknál. 
Ez számunkra azért is izgalmas, mert 
itt gyakoroljuk az udvarias viselkedést, 
megismerjük egymás otthonát, játékait, 
és természetesen szüleit, testvéreit. Így 
közelebb kerülünk egymáshoz. Ez olyan 
jól" 

Móricz Zsigmond raj, Leninváros, 
6. számú iskola harmadik a osztálya: 

, Azzal köszöntöttük tavasszal a Kis- 
dobost, hogy rajunk minden tagja ol- 
vassa a lapot. Eddigi munkánkról, a 
legérdekesebbről írunk most. Tavaly 


Retek Norbi rajza, Pomáz 


részt vettünk a fogászati pályázaton és 
Napsugár őrsünk egy társasjátékot 
nyert. November 7-én orosz népi táncot 
táncoltak a lányok, télen szánkókirán- 
duláson voltunk a hegyekben. Ez csuda 
jól sikerült. Szívesen búvárkodunk a 
könyvtárban. Rajunk névadójának, Mó- 
ricz Zsigmondnak az életével és gyere- 
keknek készült írásaival ismerkedünk. 
Sok tervünk és elképzelésünk van, ezek- 
ről akkor számolunk majd be, ha már 
teljesítettük!" 

Gál Zsolt negyedik a-s a Winnetou 
őrs vezetője (Emőd, Általános iskola, 
3432): 

, Szeretnénk néhány bevált ötletet 
továbbadni a pajtásoknak ahhoz, ho- 
gyan lehet érdekessé tenni a kirándulá- 
sokat. Osztályunk ősszel — ez már ha- 
gyomány! — főzési versenyt rendez. 
A pincék közé megyünk és ott telep- 
szünk le. Az őrsök itt mérik össze ügyes- 
ségüket és tudásukat. Legutóbb a mi őr- 
sünk egy része elment, hogy a tűzrakás- 
hoz rőzsét gyűjtsön. A többiek a főzés- 
hez szükséges anyagokat készítették 
elő. Amikor meggyújtottuk a tüzet, bog- 
rácsba került minden finomság. A kije- 
lölt szakácsok ízesítették az ételt, és 
vigyáztak, nehogy leégjen valami. Az- 
tán következett a kóstolás! A lányok 
főztje bizonyult legfinomabbnak, de 
azért mindenkié kitűnő volt. Ebéd után 
játék következett. Ezt a napot nem fe- 
lejtjük el. Itt az őszi kirándulás ideje, 
— próbálja meg más is. Aki egyszer őrs- 
sel főz, az máskor is kirándul, mert 
nincs jobb, mint az, amikor a saját főz- 
tünkből kínáljuk barátainkat." 
Börzsei Szilvia negyedikes (Lé- 
bénymiklós, II. Általános iskola 9154) : 


. künk a régi úttörőéletről. Őrsi fog 


,A mi szüleink sokat meséi 


zásokon gyalogtúrákat tettek. Kerék 
párt csak nyolcadikos korukban kap. 
tak, s akkor sem mindenki. A háború 
után nehéz volt az élet... Engem 
ugyanaz a tanár néni tanít, aki az édes. 
anyámat és édesapámat tanította, Tóth 
Terike néninek hívják. Kedvenc tantár- 
gyam a rajz. Már több pályázatot nyer. 


tem. Májusban vettem át Budapesten az. 
indiai gyarmekrajzpályázat aranyér. 


mét, a Shankar-érmet, " 


Nógrádi Sándor Általános Iskola. 


harmadik b osztálya, Debrecen: 


, A KISDOBOS-t nálunk minden kisdo- 
bos olvassa és szereti. Ismerjük a törté. 


netét is. Rajunk névadója a lap első fő- 


szerkesztője, a kiváló költő, ZELK 
ZOLTÁN. Sok versét tudjuk. A tisztele- 
tére tartott rajfoglalkozáson Kiss Anita . 
Ő tud- 
ta a legtöbb verset, melyet Zelk Zoltán 


nyerte meg szavalóversenyünket. 


írt!" 


mások is így tegyenek. Most viszont 
olyan levél következik, melyre nyu- 


godtan ráírhatom nagy betűvel, hogy 
számomra ez a legszebb szeptemberi — 
levél! Olvassátok figyelemmel és az 


ötletet hasznosítsátok ti is! 


Ároktőről (3467) az általános is- 
kola negyedikesei írták: 
,Mikor első osztályban legelőször 


léptünk az osztályba, megpillantottunk 


négy tündérkét. Tündérek az iskolában! 
Milyen szépek! Kedves az arcuk, mo- 
solygós a szemük! Az egyik ruháján sár- 


gán aranyló búzakalász, mellette pi- 


pacs piroslik. A másik rozsdabarna le- 


A versmondónak, és rajzverseny 
győztesének szívből gratulálunk! Teri — 
tanító nénit mi is köszöntjük, és a 
családi foglalkozásoknak s őrsi főzé- 
seknek veletek örülünk, javasoljuk, 


velekkel díszített. A harmadikon ezüst- 


színű hópelyhek csillognak. A negyedik 
élénk zöld színű, rajta hóvirágok fejecs- 
kéi és liláskék ibolyavirág. Ó, de szé- 
pek vagytok, tündérkéink! Olyan szé- 
pek, minta négy évszak ! Hiszen 
mind a négynek sok ismert és rejtett 
szépsége van! Ők tehát az évszakok 
tündérkéi, akik megosztották velünk 
tantermünket, s mindig az járt az élen, 
akinek a hónapjait éppen tapostuk. Már 
negyedikbe járunk. A tündérek négy 
esztendeje figyelnek minket, és segítik 
megérteni az évszakok állandó válto- 
zását, szépségét. Persze, , főtündé- 
rünk", drága tanító nénink segítségé- 
vel — aki a tündér babákkal fogadott 
bennünket." 


Ugye, gyönyörű ez a tündérmese? 
Pedig igaz! 


Kisdobos 


Ha úgy, ahogy itt a rajzokon látod, elkészíted a szerke- 
zetet, madárriasztó kereplőnek kiteheted a szőlőbe, gyü- 
mölcsöskertbe. Ha nem akarod erre használni, úgy a szo- 
bából látható helyen fölszerelve, mint szélirány-mutatót 
és szélerősség-jelzőt használhatod. Elhagyva róla a kere- 

elő hangot előidéző alkatrészeket, csak a szél irányát 
mutatja. Erkély rácsára könnyű felszerelni. 

A szélkereplő tartóváza egy ,,Y" alakú, tehát villás el- 
ágazású faág (1.), teljes hossza két kisarasznyi, ennek kb. 
fele a nyél, az , Y" szára. Az elágazó villák végén, s attól 
4 centiméternyire — az ábrán piros X-szel jelzett ponto- 
kon — kis befaragásokat készíts, ide kerülnek majd a szer- 
kezetet szélirányban tartó kormánylap (4. ábrán ,K") 
tartólécei (,, T"). A lécek 16—18 cm hosszúak legyenek, és 
szegezés vagy drótozás rögzítse a villa , X"-pontjaira. 
Előzőleg azonban fúrd át a villa két ágát pontosan az , X"- 
ek fele távolságában. A fúrt lyukakba dugj egy kb. 18 cm 
hosszú merev drótdarabot (2. ábrán , D"), amelyet — ha 
kereplőt csinálsz, laposfogóval hajlítgass meg, fokozatosan 
hol egyik, hol másik részén. Ha csak szélforgót építesz, 
ez a dróttengely egyenes maradhat. 

A forgó 2, 4 vagy nyolcszárnyú légcsavar (3.). Hogy 
mennyi, az tőled függ; szélforgónak kettő is elég, erősen 
szóló kereplőnek 8 a legjobb. A szárnyakat (, SZ") hen- 
geres műanyag flakonból vágd a rajz szerinti méretre és 
formára. Hegyesre vágott végüket egy jókora parafadu- 
gón szúrt résekbe szorítsd be megenyvezés után. Fontos, 
hogy egyformán oszd el őket körben, s hogy mindegyik 
ugyanabba az irányba álljon, ferdén, csak így foroghat a 
szél hatására. A tartóvilla és a dugó közé tégy gyöngyöt 
(GY), kis csavaranyát, így jól pörög 
majd. 

A kattogó szerkezet működését a 4. 
ábrából megértheted. Ha a szélkerék 
forog, a dróttengely görbülete a vil- 
lához drótozott csapóléc (, CS") vé- 
gét minden fordulatnál felemeli, majd 
továbbmozdulva , elengedi", mire az 
lecsapódik a , T" tartólécre. Termé- 
szetes, hogy ez a csapóléc nem lehet 
túlságosan merev, de túl lágy sem. 
Flakonból vágott kb. 1 cm széles csík 
vagy ugyanekkora, vékonyra faragott 
keményfa lécecske megfelel. Ha túl 
kemény, faragd vékonyabbra vagy 
vágd keskenyebbre. Ezt bizony ne- 
ked kell kikísérletezned, de bizo- 
nyára megbirkózol a feladattal. Kicsit 
apu is segíthet! 

Az 5. ábrán azt látod, hogy az egész 
szerkezetnek a szél irányába állását 
egy csődarab teszi lehetővé, bodzaág- 
cső, fémcső darab, vagy bontáskor ki- 
dobott barna villanyvezeték burkoló 
műanyag cső. A csövet földbe szúrt 
karóhoz vagy tartórúdhoz erősítsd. 

tya. 3. Lelkes, ünnepélyes felkiál- 
-épző. 9. Régi súlymérték. 11. Sérü- 
3. Boldog (ék. hiba). 15. . . . . katona, 
hon kell megoldani. 17. Visszafelé 
Ny nélkül vézna. 19. Húz. 20. Veri. 
dö ág. 23. Ellentétes kötőszó. 24. Vicc. 
26. NÁ. 27. mülseje ellentéte. 
Függőleges 1. Fényképész feladata. 2. Megszólítás. 
4. LS. 5. Óra elején teszik. 6. Lásd vízszintes 1. 
7. Sivatagi utazók csoportja. 8. Az éneklés. 10. . . . ví- 
zen át. 12. Hibáztat. 14. Lyuk népiesen. 15. Méh- 
lakás. 20. ÜRL. 21. Kifej közepe. 24. Személyes név- 
más. 25. Felsóhajtás, 


Beküldendő a keresztrejtvényből a vízszintes 
16., függőleges 1., 5., 7. 

A magyar nyelv igen alkalmas arra, hogy sza- 
vainak  boncolgatásával,  összekapcsolásával 
játsszunk. Sok olyan szavunk van, amelyeket 
szétvagdalva értelmes szavakat kapunk. Pl.: 

tanár — tan-tár, padló — pad--ló. Keressetek 
legalább öt ilyen szót! Nem lehet közöttük 
eredetileg összetett szó! 


a fenti sárga négyzetet a vonalak mentén. Hány négy- 
zetet tudsz összerakni a darabokból? 


Rejtvényfejtők figyelem! Olvassátok el a Dobra verjük oldalon az idei rejtvénypályázattal kapcsolatos nek- 


tek szóló üzenetünket! 
kisdobos 

A címlapot Németh Nelli, a hátsó címoldalt Vida Győző rajzolta 


Van nekemegy — Elszomszédol, 
japánföldi tökmagot lop, 
kakasom. bosszantja a zsugorit, 
Kérték már a hajnalonként 
cirkuszosok , föl a naphoz 
félvilágért pántlikákat 

nem adom. kukorít. 


